Jabarkan Peristiwa dari 23 Mei dalam bahasa melayu

1430 - Perang Seratus Tahun: Jeanne d'Arc ditangkap dalam Pengepungan Compiègne.

1533 - Perkahwinan antara Henry VIII dari England dan isteri pertamanya Catherine dari Aragon (gambar) dibatalkan Ketua Biskop Canterbury Thomas Cranmer.

1568 - Pemberontakan Belanda tercetus apabila pemberontak Belanda yang diketuai Louis dari Nassau menyerang Friesland dalam Pertempuran Heiligerlee.

1844 - Sayyid `Alí-Muhammad Shírází mengisytiharkan dirinya sebagai "Báb", menandakan permulaan Bábisme, pelopor Kepercayaan Bahá'í.

1873 - Polis Berkuda Barat Laut diasaskan di Wilayah-wilayah Barat Laut, Kanada.

1934 - Perompak bank Amerika Syarikat Bonnie dan Clyde diserang hendap dan dibunuh oleh pihak polis di Kariah Bienville, Louisiana.

1945 - Akhir Perang Dunia II di Eropah: Reichspräsident Karl Dönitz ditahan dan kerajaan Flensburgnya dibubarkan.

1969 - Kumpulan rock United Kingdom The Who mempersembahkan opera rock Tommy.

1998 - Persetujuan Belfast diterima dalam satu pungutan suara, dengan lebih tiga perempat undi 'ya' terhadap Ireland Utara.

2008 - Mahkamah Keadilan Antarabangsa memberikan Batuan Tengah kepada Malaysia dan Batu Puteh kepada Singapura, menyelesaikan pertelingkahan wilayah 29-tahun.

2009 - Bekas Presiden Korea Selatan Roh Moo-hyun membunuh diri.

2009 - Madhav Kumar Nepal dipilih sebagai Perdana Menteri Nepal.

2010 - Sebuah kereta api penumpang dalam perjalanan dari Shanghai ke Guilin tergelincir berhampiran Fuzhou, Jiangxi, China, menyebabkan 19 orang maut.

2011 - Letusan gunung berapi Iceland Grimsvotn (gambar) menyebabkan pembatalan penerbangan di utara Eropah.

2017 - Satu pengeboman berlaku selepas konsert Ariana Grande di Manchester Arena, England, membunuh 22 orang dan mencederakan lebih daripada 30 orang lain.